paragraph_text: Ikona je potom stigla do velikaških obitelji u Mukačevo u Ukrajini, kasnije neko vrijeme bila u Turskoj i konačno odvedena u Beč na carski dvor Habsburgovaca. Općina Prešov zatražila je njezin povratak, ali on nije bio učinjen. Međutim, napravljena je kopija ikone i donesena u Prešov. Tamo su napravili još dva primjerka. Jedan od njih je danas u Užgorodu u Ukrajini, drugi u grkokatoličkoj crkvi u Klokočovu u Slovačkoj. Godine 1913. papa sv. Pio X. dodijelio je svetištu u Klokočovu posebne časti kao jednom od najpoznatijih marijanskih hodočasničkih mjesta u Slovačkoj. Unatoč žestokom progonu grkokatolika u vrijeme komunističkoga režima i zabrani hodočašća, ona su obnovljena od 1989. godine.<ref>https://kckzz.hr/zupan-prisustvovao-liturgiji-povodom-dolaska-cudotvorne-ikone-majke-bozje-klokocovske-u-krizevce/ Preuzeto 29. lipnja 2021. Dana, 26. lipnja 2021., ikona Majke Božje Klokočovske stigla je u grkokatoličku katedralu Presvete Trojice u Križevce, gdje je bila jedan dan, a kasnije je nastavila put u Rim kod pape Franje, gdje je bila izložena na blagdan sv. Petra i Pavla na papinoj misi u Bazilici sv. Petra u Vatikanu.<ref>https://www.bitno.net/vijesti/hrvatska/foto-pogledajte-kako-je-protekao-dan-kada-je-medu-nama-boravila-cudotvorna-ikona-majke-bozje-klokocovske/ Preuzeto 29. lipnja 2021.